Official Journal C 217 , 02/08/2001 P. 0002 - 0003



Komunikazzjoni tal-Kummissjoni lill-istati membri li temenda l-komunikazzjoni skond l-Artikolu 93(1) tat-Trattat tal-KE li japplika l-Artikoli 92 u 93 tat-Trattat lil assigurazzjoni fuq perjodi qosra ta’ kreditu għall-esportazzjoni (2001/K 217/02) (Test b’relevanza għaż-ŻEE) I. Introduzzjoni IL-komunikazzjoni tal-Kummissjoni lill-Istati Membri skond l-Artikolu 93(1) tat-Trattat tal-EC li tapplika l-Artikoli 92 u 93 tat-Trattat lil assigurazzjoni fuq perjodi qosra ta’ kreditu għall-esportazzjoni [1] (hawnhekk iżjed ‘il quddiem riferit bħala "l-komunikazzjoni ta’ l-1997") kellha tapplika mill-1 ta’ Jannar 1998 għal perjodu ta’ ħames snin, li normalment ikunu jiskadu fil-31 ta’ Diċembru 2002. L-għan tal-komunikazzjoni ta’ l-1997 huwa biex jitneħħa tagħwiġ fil-kompetizzjoni dovuta lill-għajnuna ta’ l-Istat fis-settur ta’ l-assigurazzjoni ta’ kreditu għall-esportazzjoni, meta jkun hemm kompetizzjoni bejn assiguraturi ta’ kreditu għall-esportazzjoni pubbliċi jew appoġġjati pubblikament u assiguraturi ta’ kreditu għall-esportazzjoni privati. B’mod partikolari, is-settur konċernat direttament minn kompetizzjoni bħal din, u għalhekk mill-komunikazzjoni ta’ l-1997, huwa dak ta’ assigurazzjoni ta’ kreditu għall-esportazzjoni li jirrigwardja riskji ta’ kreditu għall-esportazzjoni fuq perjodu qasir fuq kummerċ fil-Komunità u ma’ pajjiżi barra minnha. Dawn ir-riskji huma definiti fil-komunikazzjoni ta’ l-1997 bħala "riskji marketable". Riskji marketable huma dawk ir-riskji li jistgħu ma jkunux koperti minn assiguraturi ta’ kreditu għall-esportazzjoni bl-appoġġ ta’ l-Istat. Dawk ir-riskji kollha li m’humiex "marketable" jistgħu għall-kuntrarju jkunu pubblikament appoġġjati. Punt 2.6 tal-komunikazzjoni ta’ l-1997 jiddikjara li: "Il-kapaċità tas-suq ta’ l-riassigurazzjoni tvarja. Dan ifisser li d-definizzjoni tar-riskji marketable m’hijiex immutabbli u tista’ tinbidel maż-żmien; per eżempju, tista’ tiġi estiża sabiex tkopri riskji politiċi. Id-definizzjoni għalhekk trid tiġi riveduta regolarment (jiġifieri mill-inqas darba fis-sena) mill-Kummissjoni. Il-Kummissjoni tikkonsulta lill-Istati Membri u partijiet oħra interessati fuq reviżjonijiet bħal dawn [2]. Safejn u sakemm huwa meħtieġ, tibdil fid-definizzjoni jkun irid iqis l-iskop tal-leġislazzjoni tal-Komunità li tirregola assigurazzjoni ta’ kreditu għall-esportazzjoni, sabiex jiġi evitat kull konflitt jew inċertezza legali." Wara it-tlestija ta’ studju dwar is-suq privat tar-riassigurazzjoni, u wara konsultazzjoni ma’ l-Istati Membri, kemm fil-Grupp ta’ Krediti għall-Esportazzjoni tal-Kunsill kif ukoll f’laqgħa multilaterali dwar l-għajnuna ta’ l-Istat, il-Kummissjoni ddeċidiet li temenda d-definizzjoni ta’ riskju marketable sabiex tinkludi riskji politiċi li joħorġu fl-Unjoni Ewropea u f’dawk il-pajjiżi membri tal-OECD mniżżla f’lista korrentement fl-Anness mal-komunikazzjoni ta’ l-1997. Il-lista korrenti ta’ ismijiet ta’ l-Istati Membri kollha tkun mibdula minn referenza ġenerika lill-Istati Membri ta’ l-Unjoni Ewropea sabiex it-tkabbir futur ta’ l-Unjoni Ewropea ma jkunx jeħtieġ emendi oħra fil-komunikazzjoni ta’ l-1997. Id-definizzjoni l-ġdida tar-riskju marketable tkun tgħodd mill-1 ta’ Jannar 2002 sal-31 ta’ Diċembru 2004. Notifikazzjonijiet ta’ għajnuna mill-Istat li huma pendenti fl-1 ta’ Jannar 2002 ikunu stmati skond id-definizzjoni l-ġdida. Għajnuna illegali mill-Istat, jiġifieri għajnuna effettwata b’kontravenzjoni ta’ l-Artikolu 88(3) tat-Trattat, tkun stmata skond ir-regoli fis-seħħ fiż-żmien li ġiet mogħtija l-għajnuna. Il-Kummissjoni ddeċidiet ukoll li testendi t-tul ta’ żmien tal-komunikazzjoni ta’ l-1997 sal-31 ta’ Diċembru 2004. Il-Kummissjoni tixtieq tinforma lill-Istati Membri u l-partijiet interessati li għandha l-ħsieb li tagħmel studju ieħor fl-2003 sabiex tivverifika l-kapaċità tas-suq tar-riassigurazzjoni li jadatta għal estensjoni oħra tad-definizzjoni tar-riskju marketable biex tkopri firxa aktar wiesgħa ta’ riskji kummerċjali, li possibilment tinkludi riskji kummerċjali li joħorġu mill-pajjiżi kollha tad-dinja. Jekk ir-riżultati ta’ dak l-istudju u konsultazzjonijiet ma’ l-Istati Membri jikkonfermaw li kopertura bħal din hija possibbli, din temenda d-definizzjoni ta’ riskju marketable kif mistħoqq bħala parti mir-reviżjoni tal-komunikazzjoni ta’ l-1997 fl-2004. II. L-Emendi lill-komunikazzjoni ta’ l-1997 Għal din ir-raġuni, l-emendi li ġejjin għall-komunikazzjoni ta’ l-1997 jiddaħħlu fl-1 ta’ Jannar 2002: 1. F’Punt 2.5, l-ewwel żewġ sottoparagrafi jinbidlu b’dan li ġej: "Skond dak imsemmi fuq, "riskji marketable" huma definiti għall-għanijiet ta’ din il-komunikazzjoni bħala kummerċjali u politiċi fuq debituri pubbliċi u mhux pubbliċi stabbiliti fil-pajjiżi mniżżla f’lista fl-Anness. Għal riskji bħal dawn il-perjodu massimu ta’ riskju (jiġifieri, perjodu ta’ fabbrikazzjoni magħdud mal-perjodu ta’ kreditu b’punt tal-bidu tal-Bern Union normali u l-perjodu ta’ kreditu tas-soltu) huwa inqas minn sentejn. Ir-riskji l-oħra kollha (jiġifieri, riskji katastrofiċi [3] u riskji kummerċjali u politiċi fuq pajjiżi mhux mniżżla f’lista fl-Anness) huma kunsidrati bħala li għadhom m’humiex marketable." 2. Il-Punt 2.6 nbidel b’dan li ġej: "Il-kapaċità tas-suq tar-riassigurazzjoni tvarja. Dan ifisser li d-definizzjoni tar-riskji marketable m’hijiex immutabbli u għalhekk tista’ tinbidel maż-żmien. Id-definizzjoni tista’, għalhekk, tiġi riveduta, mat-tmiem ta’ din il-komunikazzjoni fil-31 ta’ Diċembru 2004. Il-Kummissjoni tikkonsulta lill-Istati Membri u partijiet interessati oħra dwar reviżjonijiet bħal dawn. Safejn u sakemm huwa meħtieġ, tibdil fid-definizzjoni tkun trid tqis l-iskop tal-leġislazzjoni tal-Komunità li tirregola assigurazzjoni ta’ kreditu għall-esportazzjoni, sabiex jiġi evitat kull konflitt jew inċertezza legali. [4] 3. F’Punt 4.5, l-ewwel sentenza tinbidel b’dan li ġej: "Din il-komunikazzjoni tkun tgħodd mill-1 ta’ Jannar 1998 għal perjodu ta’ seba’ snin." 4. L-Anness inbidel b’dan li ġej: " L-ANNESS LISTA TA' PAJJIŻI TA' RISKJI MARKETABLE L-Unjoni Ewropea | L-Istati Membri kollha | Pajjiżi li huma membri tal-OECD | L-Awstralja | Il-Kanada | L-Islanda | Il-Ġappun | In-New Zealand | In-Norveġja | L-Isvizzera | L-Istati Uniti ta' l-Amerka. | " III. Miżuri xierqa proposti lill-Istati Membri taħt l-Artikolu 88(1) tat-Trattat Il-Kummissjoni tipproponi lill-Istati Membri, fuq il-bażi ta’ l-Artikolu 88(1) tat-Trattat, il-miżuri xierqa li ġejjin li jikkonċernaw l-iskemi eżistenti rispettivi tagħhom. Sabiex iħarsu d-definizzjoni l-ġdida tar-riskji marketable, l-Istati Membri għandhom jemendaw, fejn neċessarju, is-sistemi ta’ kreditu ta’ esportazzjoni għal riskji marketable b’tali mod li l-għoti tal-għajnuna ta’ l-Istat tat-tipi indikati f’punt 4.2(a) sa (f) tal-komunikazzjoni ta’ l-1997 lill-assiguraturi ta’ kreditu għall-esportazzjoni appoġġjati pubblikament rigward riskji bħal dawn hija mitmuma sa l-1 ta’ Jannar 2002. L-Istati Membri huma mistiedna biex jagħtu l-ftehim espliċitu tagħhom lill-miżuri xierqa proposti f’xahrejn mid-data tal-pubblikazzjoni tal-komunikazzjoni. Fl-assenza ta’ xi tweġiba, il-Kummissjoni se tassumi li l-Istat Membru diskuss ma jaqbilx mal-miżuri proposti. [1] ĠU C 281, tas-17.9.1997, p. 4. [2] Inter alia, il-Kumissjoni se ssejjaħ għall-għajnuna tal-Kunsill (per eżempju, il-Grupp ta’ Krediti għall-Esportazzjoni). [3] Jiġifieri, gwerra, revoluzzjoni, diżastri naturali, inċidenti nukleari, u aktar, mhux hekk imsejħa "riskji kummerċjali, katastrofiċi" (akkumulazzjonijiet katastrofiċi ta’ telf fuq xerrejja individwali jew pajjiżi) li jistgħu jiġu koperti minn eċċess ta’ telf ta’ riassigurazzjoni u huma riskji kummerċjali. [4] Inter alia, il-Kummissjoni se ssejjaħ għall-għajnuna tal-Kunsill (per eżempju, il-Grupp ta’ Krediti għall-Esportazzjoni)." --------------------------------------------------